CELEX: 32013D0225
Language: et
Date: 2013-05-17 00:00:00
Title: 2013/225/EL: Komisjoni rakendusotsus, 17. mai 2013 , millega muudetakse rakendusotsust 2012/362/EL (liidu rahalise abi kohta teatavatele liikmesriikidele meemesilaste kolooniate vähenemise vabatahtlike järelevalveuuringute toetamiseks) seoses teatavate liikmesriikide seireuuringuid käsitlevate programmide tähtaja pikendamisega (teatavaks tehtud numbri C(2013) 2785 all)

22.5.2013   
            
            
               ET
            
            
               Euroopa Liidu Teataja
            
            
               L 135/22
            
         KOMISJONI RAKENDUSOTSUS,
   17. mai 2013,
   millega muudetakse rakendusotsust 2012/362/EL (liidu rahalise abi kohta teatavatele liikmesriikidele meemesilaste kolooniate vähenemise vabatahtlike järelevalveuuringute toetamiseks) seoses teatavate liikmesriikide seireuuringuid käsitlevate programmide tähtaja pikendamisega
   (teatavaks tehtud numbri C(2013) 2785 all)
   (Ainult eesti-, hispaania-, hollandi-, inglise-, itaalia-, kreeka-, leedu-, läti-, poola-, portugali-, prantsus-, rootsi-, saksa-, slovaki-, soome-, taani- ja ungarikeelne tekst on autentsed)
   (2013/225/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artiklit 23,
   ning arvestades järgmist:
   
               (1)
            
            
               Komisjoni rakendusotsusega 2012/362/EL (2) on ette nähtud liidu rahalise abi andmine Belgiale, Taanile, Saksamaale, Eestile, Kreekale, Hispaaniale, Prantsusmaale, Itaaliale, Lätile, Leedule, Ungarile, Poolale, Portugalile, Slovakkiale, Soomele, Rootsile ja Ühendkuningriigile meemesilaste kolooniate vähenemise seirevalveuuringu programmide toetamiseks ajavahemikul 1. aprill 2012 – 30. juuni 2013.
            
         
               (2)
            
            
               Meemesilaste tervist käsitleva Euroopa Liidu referentlaboratooriumi suunistes (3) mesilaskolooniate vähenemise seire katseprojekti kohta antakse liikmesriikidele juhiseid mesilaskolooniate vähenemist käsitlevate seireuuringu programmide koostamiseks. Suunistega nähakse ette, et väljavalitud mesilaid kontrollitakse kolm korda ning et viimane kontroll tehakse mee tootmise hooajal, et objektiivselt hinnata hävinenud või nõrgenenud kolooniate arvu. Kontrolli aja peaks valima liikmesriik sõltuvalt oma riigi konkreetsetest kliimatingimustest.
            
         
               (3)
            
            
               Teatavad liikmesriigid on esitanud taotluse pikendada meemesilaste kolooniate vähenemist käsitlevate rakendusotsuse 2012/362/EL kohaste seireuuringu programmide elluviimiseks määratud ajavahemikku pärast 30. juunit 2013, kuna kõnealuste liikmesriikide geograafilise asukoha ja hooajatingimuste tõttu oleks programmide elluviimine enne kõnealust kuupäeva võimatu.
            
         
               (4)
            
            
               Selleks et kõik meemesilaste kolooniate vähenemist käsitlevates seireuuringu programmides osalevad liikmesriigid saaksid kolmanda kontrollkäigu lõpule viia suvel, on vajalik rakendusotsusega 2012/362/EL ette nähtud lõppkuupäev 30. juuni 2013 edasi lükata 30. septembrile 2013.
            
         
               (5)
            
            
               Seega tuleks rakendusotsust 2012/362/EL vastavalt muuta.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2012/362/EL artikli 1 lõike 2 punktis a asendatakse kuupäev „30. juunini 2013” kuupäevaga „30. septembrini 2013”.
   Artikkel 2
   Käesolev otsus on adresseeritud Belgia Kuningriigile, Taani Kuningriigile, Saksamaa Liitvabariigile, Eesti Vabariigile, Kreeka Vabariigile, Hispaania Kuningriigile, Prantsuse Vabariigile, Itaalia Vabariigile, Läti Vabariigile, Leedu Vabariigile, Ungarile, Poola Vabariigile, Portugali Vabariigile, Slovaki Vabariigile, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
   
      Brüssel, 17. mai 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 155, 18.6.2009, lk 30.
   
      (2)  ELT L 176, 6.7.2012, lk 65.
   
      (3)  http://ec.europa.eu/food/animal/liveanimals/bees/docs/annex_i_pilot_project_en.pdf